
)ΔΕΛΤΙΟ ΤΥΠΟΥ
Παγκόσμια Ημέρα για την Υγεία και Ασφάλεια στην Εργασία 2020
Η Διεθνής Οργάνωση Υγείας και Ασφάλειας στην Εργασία (ΔΟΕ) έχει καθιερώσει την 28η Απριλίου ως «Παγκόσμια Ημέρα για την Υγεία και την Ασφάλεια στην Εργασίας» με στόχο την επικέντρωση του διεθνούς ενδιαφέροντος στα θέματα πρόληψης ατυχημάτων και επαγγελματικών ασθενειών 

Σύμφωνα με στοιχεία της ΔΟΕ
· 2.000.000 άνθρωποι χάνουν τη ζωή τους ετησίως από εργατικά ατυχήματα και επαγγελματικές ασθένειες
· 440.000 εργαζόμενοι χάνουν τη ζωή τους από επικίνδυνες ουσίες
· 1 εργαζόμενος πεθαίνει κάθε 15 δευτερόλεπτα, 6.000 κάθε μέρα
· Το συνολικό κόστος των εργατικών ατυχημάτων και επαγγελματικών ασθενειών ανέρχεται ετησίως στο 4% του ακαθάριστου Παγκοσμίου προϊόντος

Περισσότερο από ποτέ, η φετινή Διεθνής ημέρα πρέπει να προβάλει εντονότερα τη σημασία της καθιέρωσης πρακτικών Υγείας και Ασφάλειας στους χώρους εργασίας και τον σημαντικό ρόλο που διαδραματίζουν οι υπηρεσίες Υγείας στην Εργασία. Κυρίως  οι υπηρεσίες των Ειδικευμένων Ιατρών Εργασίας. Των Ιατρών που έχουν εξειδικευτεί επί τετραετίας στο αντικείμενο αυτό και παρέχουν ποιοτικές υπηρεσίες προς εταιρείες και εργαζομένους.

Εργαζόμενοι, Εργοδότες και Κράτος είναι το κλειδί για την αποτελεσματική διαχείριση της Υγείας και Ασφάλειας στην εργασία, με σκοπό την προστασία των εργαζομένων κατά τη διάρκεια της κρίσης που διανύουμε σήμερα αλλά και μακροπρόθεσμα, και για να είμαστε προετοιμασμένοι για την ανάκαμψη.
Όλοι πλήττονται από την παγκόσμια πανδημία COVID-19 και από την κρίση που έχει προκληθεί, ωστόσο οι εργαζόμενοι βρίσκονται στην πρώτη γραμμή.
Αναγνωρίζοντας τη μεγάλη πρόκληση που αντιμετωπίζουν Κυβερνήσεις, Εργοδότες, Εργαζόμενοι και όλες οι κοινωνίες σε όλο τον κόσμο για την καταπολέμηση της πανδημίας COVID-19, η Παγκόσμια Ημέρα για την Ασφάλεια και την Υγεία της Εργασίας θα επικεντρωθεί στην αντιμετώπιση της εκδήλωσης μολυσματικών ασθενειών, δίνοντας ιδιαίτερη προσοχή στην τρέχουσα πανδημία COVID-19. Ο προβληματισμός αυξάνεται με τη συνεχιζόμενη αύξηση των μολύνσεων COVID-19 σε ορισμένα μέρη του κόσμου και με την ικανότητα να διατηρούν μειωμένα ποσοστά σε άλλα. Πέρα από την άμεση κρίση, υπάρχει επίσης ανησυχία για την επανάληψη της δραστηριότητας.
Η Ελληνική Εταιρία Ιατρικής της Εργασίας και Περιβάλλοντος ο καθ’ύλην αρμόδιος φορέας για την ευαισθητοποίηση και ενημέρωση καθώς και την υιοθέτηση πρακτικών για την προστασία της Υγείας στην Εργασία εξέδωσε:
· Αναλυτικές οδηγίες για τη διαχείριση λοίμωξης OVID-19 και την Μελέτη εκτίμησης Επαγγελματικού Κινδύνου στους χώρους εργασίας

· Σε συνεργασία με την αρμόδια Επιτροπή συνέβαλλε στον καθορισμό των ομάδων εργαζομένων αυξημένου κινδύνου για λοίμωξη από COVID-19
Συνεχίζοντας ως Επιστημονική Κοινότητα των Ειδικευμένων Ιατρών Εργασίας, θα επικεντρωθούμε στα μεσοπρόθεσμα και μακροπρόθεσμα μέτρα που πρέπει να ληφθούν κατά την επιστροφή στην εργασία, καθώς  και τις πολιτικές Υγείας στην Εργασία. 
Θα συνεχίσουμε να συμβάλλουμε ως Επιστημονική Εταιρία στην προστασία της Υγείας των εργαζομένων και στην διατήρηση της λειτουργίας των επιχειρήσεων στις  πρωτόγνωρες συνθήκες που ζούμε.

